Kassai repülőtér

A kassai repülőtér (szlovákul Medzinárodné letisko Košice) (IATA: KSC, ICAO: LZKZ) Kassa város nemzetközi repülőtere. Ez a második legnagyobb repülőtér Szlovákiában. A városközponttól 6 km-re délre fekvő Bárca (Barca) településrészen. Területe 3,5 km². A kassai repülőtér 11 közvetlen járatot üzemeltet a következő úti célokra: Prága (Ryanair), Varsó - Fryderyk Chopin repülőtér (LOT Polish Airlines), Zürich (Swiss International Air Lines), Bécs (Austrian Airlines), London - a londoni Luton repülőtérre (Wizz Air) és a londoni Stansted repülőtérre (Ryanair), Liverpoolba (Ryanair), Dublinba (Ryanair), Zadarba (Ryanair), Pozsonyba (Wizz Air), Málaga (Ryanair). Több mint 300 úti cél érhető el, maximum egy átszállással. A Wizz Air új útvonalat indít Pozsonyba, a fővárosba 2025. november 21-én. A Ryanair bejelentette egy új, közvetlen járatot Málagába is, amely 2026. március 30-án indul. Története A repülőtér építése az 1950-es években kezdődött Barca külvárosa közelében. 1954-ben megkezdődött az új utasterminál, hangár és új irányítótorony első részének építése. 1955-ben megkezdődtek a közvetlen járatok Kassa és Prága között. Az áramellátást 1962-ben erősebb transzformátorokkal javították. A növekvő forgalom az 1960-as évek közepére nagyobb utasterminált igényelt. Az SNP Légierő Akadémia 1973-as megalapítása megerősítette a légi közlekedést az akkori Csehszlovákia köztársaságában. 1974 és 1977 között a kifutópályát 1100 méterrel (3600 lábbal) megnövelték, az áramellátást újjáépítették, és egy CAT II ICAO előírásoknak megfelelő világítási rendszert telepítettek. A repülőtér katonai repülése 2004-ben leállt. A kifutópályák és a berendezési terület újabb kiterjedt rekonstrukciójára 1992-1993-ban került sor. 2001-ben megkezdődött egy új terminál építése, amely 2004-ben nyílt meg, és 2005-ben elnyerte az Év Építése 2005 címet. 2004-ben megalakult a Letisko Košice - Airport Kosice, a.s. gazdasági társaság, amelyhez 2006-ban csatlakozott egy stratégiai partner. 2007-ben kibővítették a kiszolgáló területet, ami megnövelte az állóhelyek számát. Az új terminál elkészülte után a repülőteret privatizálták; jelenleg a repülőtér üzletágának legnagyobb részét (66%) a KSC Holding, a. s. birtokolja, amelynek többségi részvényese a Bécs-Schwechat repülőtér, a fennmaradó részesedést (34%) pedig a Szlovák Köztársaság birtokolja. Légitársaságok, célállomások Utasforgalmi adatok Az utasforgalom 2009-ben mintegy 40%-kal csökkent a SkyEurope Airlines kiesése miatt. A legnagyobb légi jármű, amely képes leszállni a repülőtéren a Boeing 767-es, illetve az Airbus A310-es. Megközelíthetőség Busz Tömegközlekedéssel a Kassai Városi Közlekedési Vállalat által üzemeltetett 23-as busszal lehet eljutni a repülőtérre, ami a kassai vasút- és buszállomás mellett fekvő Állomás térről indul. Balesetek, események A repülőtéren tartott szentmisén avatta szentté II. János Pál pápa 1995. július 2-án a kassai vértanúkat: Kőrösi Márkot Pongrácz Istvánt és Grodecz Menyhértet. A szlovák légierő An–24-es repülőgépének katasztrófája 2006-ban: 2006. január 19-én a Pristinából Kassára tartó Antonov 24B– fedélzetén 43 fő NATO-misszióból hazatérő katonával – 20 km-rel a repülőtér előtt hegynek ütközött. A balesetet egy katona élte túl. Jegyzetek Források "A Wizz Air 3 hónappal korábban megnyitja kassai bázisát". Wizz Air. 2015. február 23. 2015. július 3. dátummal az eredeti címről archiválva. Hozzáférés: 2015. február 24.. További információk International Airport World Aero Data OurAirports A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában